IZBERI PRAV

Alkohol ne osrečuje,

ne pomaga ti živet,

le še globljo žalost kuje

in utaplja ta naš svet.

Ni tolažba, ni opora,

ni prijazna topla dlan,

dela pa le to, kar mora,

iz spomina briše dan.

On ni tisti, ki pomaga ti življenje razumet,

ni prijatelj, ki te vabi lepše gledat na ta svet.

Ni nekdo, ki te spodbuja, da v življenju kaj dosežeš,

in ni tisti, ki svari te, da zvijačam ne podležeš.

Raje z njim se ne rokuj

in prijatelj z njim ne bodi,

rajši poslov z njim ne kuj,

naj kar sam po svetu blodi.

S športom je lepo živeti,

z njim razmigaš si kosti,

z glasbo notranje zoreti,

prazne duše ne pusti.

Tvoja je izbira prosta,

delaj, kar te veseli,

njega ne imej za gosta,

da ran v tebi ne pusti.